7. ข้อพิพาททางกฎหมาย

ณ วันที่ 12 มีนาคม 2556 บริษัทมีคดีความที่อยู่ระหว่างดำเนินการ ทั้งที่เป็นฝ่ายโจทก์และจำเลย
ดังนี้

  คดีบริษัทเป็นโจทก์/ผู้ร้องทุกข์

1)  บริษัทฟ้องร้องในคดีแพ่งกับลูกหนี้การค้ารายหนึ่ง ฐานความผิด ผิดสัญญาซื้อขาย
    กรณีบริษัทไม่สามารถเรียกเก็บเงินจากเช็คที่ลูกหนี้จ่ายชำระค่าสินค้าที่สั่งซื้อจากบริษัท ทุนฟ้อง
    4.95 ล้านบาท พร้อมดอกเบี้ยอัตราร้อยละ 7.5 ต่อปีของต้นเงิน 4.609 ล้านบาท

  สถานะคดี ศาลพิพากษาให้ลูกหนี้ชำระหนี้ตามฟ้อง ปัจจุบันอยู่ในขั้นตอนของกระบวนการบังคับคดี

2)  บริษัทฟ้องร้องในคดีแพ่งกับอดีตกรรมการและผู้บริหารรายหนึ่ง ข้อหา
    ละเมิดและเรียกค่าเสียหาย ทุนฟ้อง 74.67 ล้านบาท พร้อมดอกเบี้ยอัตราร้อยละ 7.5
    ต่อปีของต้นเงิน 74.67 ล้านบาท
    กรณีกระทำการหรือละเว้นการกระทำการทั้งด้วยความจงใจหรือประมาทเลินเล่อ
    ทำให้บริษัทได้รับความเสียหายและมีหนี้สินเกิดขึ้น
    รวมถึงการกระทำที่อาจเข้าข่ายประกอบกิจการแข่งขันกับบริษัท

  สถานะคดี ศาลชั้นต้นพิพากษายกฟ้องโจทก์ บริษัทยื่นอุทธรณ์เมื่อวันที่ 29 มิถุนายน 2555
  ศาลมีคำสั่งรับคำอุทธรณ์ของโจทก์ คดีอยู่ระหว่างการพิจารณาของศาลอุทธรณ์

3)  บริษัทและบริษัทย่อย ฟ้องร้องในคดีแพ่งและคดีอาญากับลูกหนี้การค้ารายหนึ่ง ฐานความผิด
    คดีแพ่ง ในข้อหาตั๋วเงิน และคดีอาญา ในฐานความผิดอันเกิดจากการใช้เช็ค
    กรณีบริษัทไม่สามารถเรียกเบเงินจากเช็คที่ลูกหนี้จ่ายชำระค่าสินค้าที่สั่งซื้อจากบริษัท
    ทุนฟ้องจำนวนรวม 46.82 ล้านบาท แบ่งเป็นส่วนของบริษัทจำนวน 8.63 ล้านบาท
    ประกอบด้วยเช็คคืนจำนวน 7.43 ล้านบาท และหนี้ค้างชำระค่าบริหารจัดการตามสัญญาจำนวน
    1.20 ล้านบาท และเช็คคืนในส่วนของบริษัทย่อยจำนวน 39.39 ล้านบาท

  สถานะคดี คดีอาญาบริษัท: ศาลนัดไต่สวนมูลฟ้องวันที่ 5 กุมภาพันธ์ 2556 ที่ผ่านมา
  โดยศาลมีคำสั่งอนุญาต
  ให้เลื่อนดคดีไปวันที่ 3 เมษายน 2556

  คดีอาญาบริษัทย่อย: ศาลนัดไต่สวนมูลฟ้องวันที่ 4 กุมภาพันธ์ 2556 ที่ผ่านมา
  โดยศาลมีคำสั่งอนุญาตให้เลื่อนดคดีไปวันที่ 3 เมษายน 2556

  คดีแพ่งบริษัท: ศาลกำหนดวันนัดไกล่เกลี่ยในวันที่ 7 มีนาคม 2556 ที่ผ่านมา
  โจทก์แถลงขอรับเงื่อนไขที่คู่ความอีกฝ่ายเสนอกลับไปพิจารณา และเลื่อนนัดไกล่เกลี่ยในวันที่ 1
  เมษายน 2556

  คดีแพ่งบริษัทย่อย: ศาลกำหนดวันนัดไกล่เกลี่ยในวันที่ 7 มีนาคม 2556 ที่ผ่านมา
  โจทก์แถลงขอรับเงื่อนไขที่คู่ความอีกฝ่ายเสนอกลับไปพิจารณา และเลื่อนนัดไกล่เกลี่ยในวันที่ 1
  เมษายน 2556

  คดีบริษัทเป็นจำเลย

1)  หน่วยงานราชการแห่งหนึ่ง ฟ้องร้องในคดีแพ่ง
    ให้บริษัทร่วมกับอดีตกรรมการและผู้บริหารรายหนึ่งและบริษัทย่อย (บริษัท ที.อี.เอ็ม บิวสิเนส
    โอเปอเรชั่น จำกัด) ร่วมกันชำระค่าเช่าอาคารสำนักงานและค่าเสียหายจำนวนรวม 6.20
    ล้านบาท พร้อมดอกเบี้ยอัตราร้อยละ 7.5 ต่อปี

  สถานะคดี ศาลชั้นต้น และศาลอุทธรณ์ พิพากษาให้บริษัท อดีตผู้บริหาร และอดีตบริษัทย่อย
  ร่วมกันชำระค่าเช่าและดอกเบี้ยให้โจทก์ตามฟ้อง
  บริษัทได้ยื่นฏีกาและคำร้รองขอทุเลาการบังคับคดี ในเดือนมกราคม 2555
  โดยศาลมีคำสั่งรับฏีกาของบริษัทแล้ว สถานะปัจจุบันคดีอยู่ในขั้นตอนการพิจารณาของศาลฎีกา
  ผลของคดียังไม่อาจทราบข้อยุติ
  แม้ว่าบริษัทจะได้พิจารณาบันทึกรับรู้ภาระหนี้สินของคดีนี้ในงบการเงินของบริษัทไปแล้ว
  แต่หากผลสรุปของคดีออกมาในแนวทางที่บริษัทจะต้องร่วมชำระค่าเสียหายตามฟ้อง
  สถานะของสภาพคล่องทางการเงินของบริษัทในอนาคตอาจได้รับผลกระทบต่อชั่วคราว
  อย่างไรก็ตาม
  ระดับของผลกระทบดังกล่าวไม่อยู่ในวิสัยที่จะกระทบต่อฐานะการดำเนินกิจการของบริษัทในระยะยาว

2)  อดีตกรรมการและผู้บริหารของบริษัทรายหนึ่ง ฟ้องร้องในคดีแพ่ง
    ให้บริษัทชำระเงินทดรองจ่ายค่าหุ้นของบริษัท เอแมค พลัส จำกัด พร้อมดอกเบี้ย ทุนฟ้อง
    1.09 ล้านบาท

  สถานะคดี กระบวนการไต่สวนคดีดำเนินการแล้วเสร็จในเดือนมกราคม 2555 ที่ผ่านมา
  โดยศาลได้พิพากษายกฟ้อง เมื่อวันที่ 1 มีนาคม 2555 โจทก์ไม่เห็นด้วยกับคำพิพากษาศาลชั้นต้น
  และยื่นอุทธรณ์เมื่อวันที่ 24 พฤษภาคม 2555 จำเลยได้ยื่นแก้อุทธรณ์เมื่อวันที่ 5 กรกฎาคม 2555
  ศาลอุทธรณ์ ภาค 2 พิพากษากลับคำพิพากษาของศาลชั้นต้น สถานะคดี
  บริษัทยื่นฎีกาคัดค้านคำพิพากษาของศาลอุทธรณ์ ภาค 2 ในวันที่ 22 มีนาคม 2556
  เป็นที่เรียบร้อยแล้ว